CELEX: 32017R2095
Language: mt
Date: 2017-11-03 00:00:00
Title: Regolament (UE) 2017/2095 tal-Bank Ċentrali Ewropew tat-3 ta' Novembru 2017 li jemenda r-Regolament (KE) Nru 2157/1999 dwar il-poteri tal-Bank Ċentrali Ewropew li jimponi sanzjonijiet (BĊE/2017/34)

16.11.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 299/22
               
            REGOLAMENT (UE) 2017/2095 TAL-BANK ĊENTRALI EWROPEW
      tat-3 ta' Novembru 2017
      li jemenda r-Regolament (KE) Nru 2157/1999 dwar il-poteri tal-Bank Ċentrali Ewropew li jimponi sanzjonijiet (BĊE/2017/34)
      
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 132(3) tiegħu,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikoli 34.3 u 19.1 tiegħu,
      Wara li kkunsidra r-Regolament tal-Kunsill (KE) Nru 2532/98 tat-23 ta' Novembru 1998, dwar il-poteri tal-Bank Ċentrali Ewropew li jimponi sanzjonijiet, (1) u partikolarment l-Artikolu 6(2) tiegħu,
      Billi:
      
                  (1)
               
               
                  Il-Bank Ċentrali Ewropew (BĊE) applika r-Regolament (KE) Nru 2157/1999 tal-Bank Ċentrali Ewropew(BĊE/1999/4) (2) biex jimponi sanzjonijiet f'diversi oqsma tal-kompetenza tiegħu, inkluż b'mod partikolari l-implimentazzjoni tal-politika monetarja tal-Unjoni, l-operazzjoni tas-sistemi ta' ħlas u l-ġbir tal-informazzjoni statistika.
               
            
                  (2)
               
               
                  Ir-Regolament (UE) Nru 795/2014 tal-Bank Ċentrali Ewropew (BĊE/2014/28) (3) jintitola lill-BĊE li jimponi sanzjonijiet fuq operaturi ta' sistemi ta' ħlas ta' importanza sistemika (SIPS) fil-każ ta' ksur ta' dak ir-Regolament.
               
            
                  (3)
               
               
                  Fil-qasam tas-sorveljanza tas-SIPS, l-esperjenza miksuba fit-twettiq tal-ewwel valutazzjoni komprensiva skont ir-Regolament (UE) Nru 795/2014 (BĊE/2014/28) wriet li għandhom isiru ċerti emendi fir-Regolament (KE) Nru 2157/1999 (BĊE/1999/4) sabiex jiġi żgurat li effettivament jistgħu jiġu imposti sanzjonijiet għal ksur tas-sorveljanza.
               
            
                  (4)
               
               
                  B'mod partikolari, hija meħtieġa kjarifika tad-definizzjoni ta' bank ċentrali nazzjonali kompetenti biex tiġi ggarantita konsistenza mad-definizzjoni ta' awtorità kompetenti fir-Regolament (UE) Nru 795/2014 (BĊE/2014/28). Barra minn hekk, kjarifika tal-kompożizzjoni tal-unità investigattiva indipendenti interna hija meħtieġa sabiex jiġi żgurat li tista' twettaq b'mod indipendenti l-funzjonijiet investigattivi tagħha fil-qasam tas-sorveljanza tas-sistemi ta' ħlas.
               
            
                  (5)
               
               
                  Għalhekk, ir-Regolament (KE) Nru 2157/1999 (BĊE/1999/4) għandu jiġi emendat f'dan is-sens,
               
            ADOTTA DAN IR-REGOLAMENT:
      Artikolu 1
      Emendi
      Ir-Regolament (KE) Nru 2157/1999 (BĊE/1999/4) huwa emendat kif ġej:
      
                  1.
               
               
                  L-Artikolu 1 huwa ssostitwit b'dan li ġej:
                  “Artikolu 1
                  Definizzjonijiet
                  Għall-iskopijiet ta' dan ir-Regolament, il-kliem “bank ċentrali nazzjonali kompetenti” ifisser il-bank ċentrali nazzjonali tal-Istat Membru li fil-ġurisdizzjoni tiegħu seħħ il-ksur allegat jew, għall-ksur fil-qasam tas-sorveljanza ta' sistemi ta' ħlas sistemikament importanti, ifisser il-bank ċentrali tal-Eurosistema li ġie identifikat bħala l-awtorità kompetenti fit-tifsira tal-Artikolu 2(5) tar-Regolament (UE) Nru 795/2014 tal-Bank Ċentrali Ewropew (BĊE/2014/28) (*1). Termini oħrajn għandhom l-istess tifsira mogħtija fl-Artikolu 1 tar-Regolament (KE) Nru 2532/98,
                  
                     (*1)  Regolament (UE) Nru 795/2014 tal-Bank Ċentrali Ewropew tat-3 ta' Lulju 2014 dwar ir-rekwiżiti ta' sorveljanza għal sistemi ta' ħlas sistemikament importanti (BĊE/2014/28) (ĠU L 217, 23.7.2014, p. 16).”"
						
               
            
                  2.
               
               
                  fl-Artikolu 1b, il-paragrafu 1 huwa mibdul b'li ġej:
                  “1.   Għall-finijiet li jiddeċiedi jekk jibdiex proċedura ta' ksur skont l-Artikolu 2 u jeżerċita l-poteri mniżżla fl-Artikolu 3, il-BĊE għandu jistabbilixxi unità investigattiva indipendenti interna (iktar 'il quddiem “unità investigattiva”) komposta minn uffiċjali investigattivi li għandhom iwettqu l-funzjonijiet investigattivi tagħhom b'mod indipendenti mill-Bord Eżekuttiv u l-Kunsill Governattiv, u m'għandhomx jieħdu sehem fid-deliberazzjonijiet tal-Bord Eżekuttiv u tal-Kunsill Governattiv. L-unità investigattiva għandha tinkludi uffiċjali investigattivi b'firxa ta' għarfien, ħiliet u esperjenza rilevanti.”;
               
            
                  3.
               
               
                  fl-Artikolu 1b, jiddaħħal il-paragrafu 1a li ġej:
                  “1a.   Għall-investigazzjoni ta' ksur tar-Regolament (UE) Nru 795/2014 (BĊE/2014/28), il-BĊE jista' jaħtar bħala uffiċjali investigattivi: (i) membri tal-persunal tal-BĊE jew ta' bank ċentrali nazzjonali ta' Stat Membru, sakemm il-ħatra tiġi aċċettata mill-bank ċentrali nazzjonali rilevanti; jew (ii) esperti esterni li jaġixxu abbażi ta' mandat xieraq. Il-BĊE ma jistax jaħtar bħala uffiċjali investigattivi membri tal-Kumitat tal-Infrastruttura tas-Suq u tal-Ħlasijiet jew membri tal-persunal tal-BĊE jew ta' bank ċentrali nazzjonali ta' Stat Membru li kienu involuti direttament fl-attivitajiet ta' grupp ta' valutazzjoni li wettqu l-valutazzjoni ta' sorveljanza inizjali li tidentifika ksur jew raġunijiet għal suspett li kien hemm ksur.”;
               
            
                  4.
               
               
                  fl-Artikolu 8, huwa miżjud il-paragrafu 3 li ġej:
                  “3.   Meta ssir din ir-reviżjoni, il-Kunsill Governattiv jista':
                  
                              (a)
                           
                           
                              jikkonferma d-deċiżjoni tal-Bord Eżekuttiv,
                           
                        
                              (b)
                           
                           
                              jemenda d-deċiżjoni tal-Bord Eżekuttiv billi jiġi mmodifikat l-ammont tas-sanzjoni li għandha tiġi imposta u/jew ir-raġunijiet li jagħtu lok għal ksur;
                           
                        
                              (c)
                           
                           
                              iwarrab id-deċiżjoni tal-Bord Eżekuttiv.”;
                           
                        
            
                  5.
               
               
                  fl-Artikolu 10, huwa miżjud il-paragrafu 4 li ġej:
                  “4.   Dan l-Artikolu m'għandux japplika għal sanzjonijiet għal ksur ta' regolamenti u deċiżjonijiet tal-BĊE fil-qasam tas-sorveljanza ta' sistemi ta ħlas sistemikament importanti.”.
               
            Artikolu 2
      Dħul fis-seħħ
      Dan ir-Regolament għandu jidħol fis-seħħ fl-għoxrin jum wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri skont it-Trattati.
         Magħmul fi Frankfurt am Main, it-3 ta' Novembru 2017.
         
            
               Għall-Kunsill Governattiv tal-BĊE
            
            
               Il-President tal-BĊE
            
            Mario DRAGHI
         
      
      
         (1)  ĠU Edizzjoni Speċjali bil-Malti, Kapitolu 1, Vol. 3, p. 19
      
         (2)  Regolament (KE) Nru 2157/1999 tal-Bank Ċentrali Ewropew tat-23 ta' Settembru 1999 dwar is-setgħat tal-Bank Ċentrali Ewropew li jimponi sanzjonijiet (BĊE/1999/4) (ĠU L 264, 12.10.1999, p. 21).
      
         (3)  Regolament (UE) Nru 795/2014 tal-Bank Ċentrali Ewropew tat-3 ta' Lulju 2014 dwar ir-rekwiżiti ta' sorveljanza għal sistemi ta' ħlas sistemikament importanti (BĊE/2014/28) (ĠU L 217, 23.7.2014, p. 16).